**ดิสนีย์+ ฮอตสตาร์** หรือ **ดิสนีย์พลัส ฮอตสตาร์** (อังกฤษ: Disney+ Hotstar, Disney Plus Hotstar) เป็นบริการสตรีมมิงวีดิทัศน์ตามคำขอแบบบอกรับสมาชิกที่ดำเนินการโดยแผนกจำหน่ายสื่อและความบันเทิงของเดอะวอลต์ดิสนีย์ เริ่มเปิดเผยแบรนด์ครั้งแรกเมื่อปี 2015 โดยสตาร์อินเดีย ในชื่อ **ฮอตสตาร์** (อังกฤษ: Hotstar) โดยเป็นบริการสตรีมมิงที่มีเนื้อหาจากเครือข่ายท้องถิ่น รวมถึงภาพยนตร์ ซีรีส์ทางโทรทัศน์ กีฬาสด และผลงานต้นฉบับ ตลอดจนเนื้อหาที่ได้รับอนุญาตจากบุคคลที่สามในอินเดีย เช่น เอชบีโอ และ โชว์ไทม์ เป็นต้น และท่ามกลางการเติบโตอย่างรวดเร็วของบรอดแบนด์เคลื่อนที่ในอินเดีย ฮอตสตาร์ได้กลายเป็นบริการสตรีมมิงที่โดดเด่นในประเทศอย่างรวดเร็ว

หลังจากดิสนีย์เข้าซื้อกิจการทเวนตีเฟิสต์เซนจูรีฟอกซ์ บริษัทแม่ของสตาร์อินเดียเมื่อปี 2019 ดิสนีย์ได้เพิ่มคลังเนื้อหาของแบรนด์สตรีมมิงระดับสากลแห่งใหม่อย่างดิสนีย์+ ลงในฮอตสตาร์ในเดือนเมษายน 2020 ซึ่งรวมถึงผลงานต้นฉบับของดิสนีย์+ และภาพยนตร์และซีรีส์ทางโทรทัศน์จากแบรนด์เนื้อหาหลักของเดอะวอลต์ดิสนีย์สตูดิโอส์, ลูคัสฟิล์ม, มาร์เวล, สตาร์ วอร์ส, ทเวนตีท์เซนจูรีฟอกซ์, เนชั่นแนลจีโอกราฟิก และพิกซาร์ และบริการทั้งหมดได้กลายเป็นตราสินค้าร่วมในชื่อ **ดิสนีย์+ ฮอตสตาร์**

นอกอินเดีย บริการดิสนีย์+ ฮอตสตาร์ ยังดำเนินการในอินโดนีเซีย มาเลเซีย และไทย ซึ่งรวมเนื้อหาความบันเทิงที่ได้รับอนุญาตจากสตูดิโอของบุคคลที่สามในแต่ละประเทศ เข้ากับคลังเนื้อหาของดิสนีย์+ ที่ใหญ่ขึ้นเช่นเดียวกัน ในปี 2021 ดิสนีย์+ ฮอตสตาร์ เตรียมที่จะเปิดตัวในฟิลิปปินส์ และ​ เวียดนาม​ ในปี​ 2022​ ส่วนในแคนาดา สิงคโปร์ สหราชอาณาจักร และสหรัฐ ฮอตสตาร์ ดำเนินการเป็นบริการสตรีมมิงที่กำหนดเป้าหมายเป็นชาวอินเดียในประเทศนั้น ๆ โดยเน้นที่เนื้อหาความบันเทิงและกีฬาในประเทศของสตาร์อินเดีย (โดยที่ดิสนีย์+ ดำเนินการให้บริการแต่เพียงผู้เดียวในตลาดเหล่านี้)

ประวัติ
-------

โลโก้แรกของฮอตสตาร์ตั้งแต่ปี 2015 จนถึงปี 2020
สตาร์อินเดียเปิดตัวฮอตสตาร์อย่างเป็นทางการเมื่อวันที่ 11 กุมภาพันธ์ 2015 หลังจากพัฒนามา 15 เดือน ตรงกับการแข่งขันคริกเกตชิงแชมป์โลกและอินเดียนพรีเมียร์ลีก ประจำปี 2015 (ซึ่งสตาร์อินเดีย (สตาร์) ได้รับสิทธิ์ในการถ่ายทอดสด) บริการสนับสนุนโฆษณาในขั้นต้นมีคลังเนื้อหามากกว่า 35,000 ชั่วโมง ใน 7 ภาษาประจำภูมิภาค รวมถึงการถ่ายทอดสดกีฬา เช่น ฟุตบอล กาบัดดี และ คริกเก็ต ภายใต้การถ่วงเวลาออกอากาศ ซันเจย์ กัปตา ประธานเจ้าหน้าที่บริหารของสตาร์รู้สึกว่า "[เราไม่มี] แพลตฟอร์มที่ผู้บริโภคชาวอินเดียจะสามารถนำเสนอเนื้อหาคุณภาพสูงและดูแลจัดการได้ นอกเหนือจากยูทูบ" และอธิบายว่าบริการนี้จะดึงดูดคนหนุ่มสาวที่กำลังเติบโตอย่างเด่นชัดที่สุด ข้อมูลประชากรสำหรับผู้ใหญ่ และนำเสนอโฆษณาที่ "ตรงเป้าหมายมาก" เขาคาดว่าภายในปี 2020 บริการนี้สามารถคิดเป็นเกือบหนึ่งในสี่ของรายได้ประจำปีของสตาร์

ในเดือนเมษายน 2016 ฮอตสตาร์ได้เปิดตัวระบบบอกรับเป็นสมาชิก โดยเน้นไปที่เนื้อหาระดับสากลและความเป็นไปได้ของเนื้อหากีฬาระดับพรีเมียม บริการนี้เปิดตัวควบคู่ไปกับข้อตกลงใหม่เพื่อดำเนินการกัลบบอหาฉบับไม่ตัดต่อของเอชบีโอบนแพลตฟอร์ม โดยเปิดตัวพร้อมกับรอบปฐมทัศน์ของ *มหาศึกชิงบัลลังก์ ซีซั่นที่ 6*

การเปิดตัว Jio ผู้ให้บริการเครือข่ายไร้สายแอลทีอีโดยเฉพาะในปี 2016 กระตุ้นการเติบโตของบรอดแบนด์เคลื่อนที่ในอินเดีย และได้รับการยกย่องว่าเป็นหนึ่งในปัจจัยหนุนการเติบโตของบริการสตรีมมิงในประเทศ ในขณะที่บริการที่มาจากสหรัฐ เช่น แอมะซอน ไพรม์ วิดีโอ และเน็ตฟลิกซ์ มีการเติบโตในตลาดอินเดีย แต่ฮอตสตาร์ยังคงเป็นบริการสตรีมมิ่งที่โดดเด่น ในเดือนกรกฎาคม 2017 แอพพลิเคชั่นฮอตสตาร์มียอดดาวน์โหลดถึง 300 ล้านครั้ง และได้รับรายงานว่าเป็นแอปสตรีมวิดีโออันดับต้น ๆ ของประเทศ

ในเดือนพฤษภาคม 2018 มีรายงานว่าบริการนี้มีผู้ใช้งาน 75–100 ล้านคนต่อเดือน ในเดือนกันยายน 2018 อาจิท โมฮัน ประธานเจ้าหน้าที่บริหารของฮอตสตาร์ได้ลาออกจากการเป็นรองประธานและกรรมการผู้จัดการของเฟซบุ๊กสาขาอินเดีย เดือนนั้นมีรายงานว่าบริการดังกล่าวเริ่มมีการปรับโครงสร้างในส่วนความเป็นผู้นำเพื่อให้มีผู้บริหารที่แยกออกจากกันสำหรับบริการสนับสนุนโฆษณาและบริการระดับพรีเมียม และได้รับความช่วยเหลือจากการระดมทุนใหม่จากสตาร์ ยูเอส โฮลดิ้งส์ และยังวางแผนในการเพิ่มการผลิตผลงานต้นฉบับระดับพรีเมียมให้ดียิ่งขึ้นเพื่อแข่งขันกับแอมะซอนและเน็ตฟลิกซ์ ท่ามกลางความกังวลว่าบริการเริ่มประสบสภาวะขาดแคลนเงินสดอย่างรุนแรง

ในปี 2019 บริการนี้มีผู้ใช้งานมากกว่า 150 ล้านคนต่อเดือน ในเดือนมีนาคม 2019 ก่อนอินเดียนพรีเมียร์ลีก 2019 ฮอตสตาร์ได้ย้ายสมาชิกที่มีอยู่ของแผนกีฬาประจำปีทั้งหมดไปยังแผนระดับเริ่มต้นใหม่ที่รู้จักกันในชื่อ "ฮอตสตาร์วีไอพี" มีวัตถุประสงค์เพื่อเป็นตัวเลือกการรับชมในเบื้องต้น ซึ่งรวมถึงการเข้าถึงเนื้อหากีฬา (รวมถึงอินเดียนพรีเมียร์ลีก, คริกเกตชิงแชมป์โลก 2019 และฟุตบอลพรีเมียร์ลีกอังกฤษ) สิทธิ์การเข้าถึงซีรีส์ก่อนออกอากาศทางโทรทัศน์ และซีรีส์ต้นฉบับรูปแบบใหม่ "Hotstar Specials" นอกจากนี้ยังต้องชำระด้วยเงินสด วรุณ ณรัง ประธานเจ้าหน้าที่ฝ่ายผลิตภัณฑ์อธิบายว่าข้อเสนอนี้เป็น "คุณค่าที่สร้างขึ้นโดยคำนึงถึงผู้ชมชาวอินเดียเป็นหัวใจสำคัญ

### เข้าซื้อกิจการโดยดิสนีย์ และรวมเข้ากับดิสนีย์+

สตาร์อินเดียและรวมถึงฮอตสตาร์ถูกซื้อกิจการโดยเดอะวอลต์ดิสนีย์ในปี 2019 โดยเป็นส่วนหนึ่งของการเข้าซื้อกิจการบริษัทแม่ในสหรัฐ ที่มีชื่อว่า ทเวนตีเฟิสต์เซนจูรีฟอกซ์

ในระหว่างการประชุมแถลงผล​ประกอบการ (Earning Call) ในเดือนกุมภาพันธ์ 2020 บ็อบ ไอเกอร์ ประธานเจ้าหน้าที่บริหารของดิสนีย์ประกาศว่าแบรนด์สตรีมมิ่งระดับสากลที่ดิสนีย์เพิ่งเปิดตัวใหม่อย่างดิสนีย์+ รวมถึงผลงานต้นฉบับจะรวมเข้ากับฮอตสตาร์ โดยเป็นส่วนหนึ่งของการเปิดตัวโฉมใหม่ในวันที่ 29 มีนาคม 2020 อีเกอร์ระบุด้วยว่าการเปิดตัวบริการซึ่งเดิมกำหนดไว้ในช่วงเริ่มต้นการแข่งขันอินเดียนพรีเมียร์ลีก 2020 จะใช้ประโยชน์จาก "แพลตฟอร์มที่ได้รับการพิสูจน์แล้ว" และฐานลูกค้าที่มีอยู่ในฮอตสตาร์อย่างคุ้มค่า ทั้งนี้ *The Motley Fool* อธิบายว่าฮอตสตาร์เป็น "อาวุธลับ" ของดิสนีย์ในตลาด เนื่องจากอยู่ในตำแหน่งที่เด่นอยู่แล้ว

ฮอตสตาร์เริ่มเปิดตัวบริการใหม่เบื้องต้นสำหรับผู้ใช้บางรายในเดือนมีนาคม แต่เมื่อวันที่ 20 มีนาคม 2020 เนื่องจากการระบาดทั่วของโควิด-19 และการเลื่อนฤดูกาลของอินเดียนพรีเมียร์ลีกที่เกี่ยวข้อง ดิสนีย์จึงประกาศเลื่อนการเปิดตัวอย่างเต็มรูปแบบเป็นวันที่ 3 เมษายน บริการใหม่นี้เปิดตัวอย่างเป็นทางการด้วย "รอบปฐมทัศน์พรมแดงเสมือนจริง" ของ*เดอะไลอ้อนคิง* และละครชุดของดิสนีย์+ *เดอะแมนดาลอเรียน* โดยมีนักแสดงจากทั้ง 2 เรื่องเข้าร่วมในการโต้ตอบสดด้วย ราคาของบริการฮอตสตาร์พรีเมียมก็เพิ่มขึ้นจากการเปิดตัวบริการใหม่ดังกล่าว

เมื่อวันที่ 2 พฤษภาคม สตาร์อินเดียประกาศว่าจะให้บริการฟรีแก่แรงงานข้ามชาติในสิงคโปร์จนถึงวันที่ 21 กรกฎาคม เพื่อให้ขวัญกำลังใจท่ามกลางผลกระทบจากโควิด-19 ต่อมาในเดือนมิถุนายน 2020 ฮอตสตาร์ได้แต่งตั้งสุนิล รายาน ซึ่งเดิมบริหารกูเกิล เป็นประธานคนใหม่

เนื้อหา
-------

ดูบทความหลักที่: รายชื่อผลงานต้นฉบับของฮอตสตาร์, รายชื่อภาพยนตร์ต้นฉบับของฮอตสตาร์, รายชื่อผลงานต้นฉบับของดิสนีย์+ และ รายชื่อภาพยนตร์ต้นฉบับของดิสนีย์+
### อินเดีย

แผนการสมัครสมาชิกฮอตสตาร์ในอินเดีย
บริการนี้ดำเนินการ 2 ระดับ ทั้งบริการฟรีที่มีโฆษณาและระดับการสมัครใช้งาน บริการฟรีที่มีโฆษณาจะรวมถึงการเข้าถึงภาพยนตร์อินเดียและซีรีส์ของสตาร์ที่ผ่านการคัดเลือกหลังจากการออกอากาศทางโทรทัศน์ ส่วนการสมัครสมาชิกดิสนีย์+ ฮอตสตาร์ วีไอพี มุ่งเน้นไปที่เนื้อหาในประเทศ รวมถึงซีรีส์จากเครือข่ายโทรทัศน์ภาษาอินเดียของสตาร์ และแบนเนอร์ *Hotstar Specials* การเข้าถึงละครชุดทางโทรทัศน์ของสตาร์อินเดียก่อนฉายรอบปฐมทัศน์ การรายงานข่าวคริกเก็ต ฟุตบอลพรีเมียร์ลีกอังกฤษ และการเข้าถึงเนื้อหาจากจักรวาลภาพยนตร์มาร์เวล นอกจากนี้ ดิสนีย์+ ฮอตสตาร์ พรีเมียม ยังเพิ่มการเข้าถึงภาพยนตร์และซีรีส์ต่างประเทศ รวมถึงผลงานต้นฉบับของดิสนีย์+ และคลังเนื้อหาหลักของดิสนีย์+ โดยเดอะวอลต์ดิสนีย์สตูดิโอส์ และวอลต์ดิสนีย์เทเลวิชัน, ลูคัสฟิล์ม (รวมถึงแฟรนไชส์ *สตาร์ วอร์ส*), มาร์เวลสตูดิโอส์ และเนชั่นแนล จีโอกราฟิก นอกเหนือจากเนื้อหาที่ได้รับอนุญาตจากผู้ให้บริการบุคคลที่สาม

ผลงานต้นฉบับบางส่วนในช่วงแรก ๆ ของบริการนี้ได้รวมถึงรายการล้อเลียนข่าวในรายการ *On Air With AIB* และ *CinePlay* ด้วย ในเดือนมีนาคม 2019 บริการได้เปิดตัวแบรนด์รวบรวมเนื้อหาต้นฉบับระดับพรีเมียมใหม่ *Hotstar Specials* โดยผลงานที่ผลิตครั้งแรกคือ *Roar of the Lion*—สารคดี มินิซีรีส์เรื่อง เชนไน ซูเปอร์ คิงส์ ในอินเดียนพรีเมียร์ลีก 2018 ฮอตสตาร์ระบุว่าซีรีส์เหล่านี้จะมีความยาวอย่างน้อย 6 ตอน โดยมีให้บริการใน 7 ภาษาประจำภูมิภาค (เบงกาลี, ฮินดี, กันนาดา, มลยาฬัม, มราฐี, ทมิฬ และ เตลูกู) และเน้นให้บริการ "ละครฟอร์มยักษ์ คุณภาพสูง" นอกจากนี้ฮอตสตาร์ยังร่วมมือกับผู้สร้างภาพยนตร์ชาวอินเดียจำนวนมากในการผลิตซีรีส์ให้กับแบรนด์ดังกล่าว

ในเดือนธันวาคม 2015 ฮอตสตาร์ได้รับสิทธิ์ในการสตรีมสำหรับซีรีส์ดั้งเดิมของเอชบีโอทั้งในปัจจุบันและในอดีตในประเทศอินเดีย ซึ่งเป็นส่วนหนึ่งของข้อตกลงที่ใหญ่กว่าของสตาร์อินเดียกับเครือข่าย เป็นการบรรลุข้อตกลงที่คล้ายกันกับโชว์ไทม์ ในเดือนกรกฎาคม 2017 สิทธิ์ในเนื้อหาใหม่ของโชว์ไทม์ได้ย้ายไปที่ วูท ของ เวียคอม 18 (บริษัทในเครือโชว์ไทม์ผ่านทางบริษัทแม่ เวียคอมซีบีเอส)

ในเดือนตุลาคม 2018 ฮอตสตาร์ร่วมมือกับฮูค เพื่อนำเสนอเนื้อหาและบริการระดับพรีเมียม รวมถึงสิทธิ์ในภาพยนตร์และซีรีส์จากเจ้าของร่วม โซนี่พิคเจอร์สเอ็นเตอร์เทนเมนต์ และ วอร์เนอร์บราเธอส์ ตลอดจนบริษัทอื่น ๆ ที่เป็นพันธมิตรด้านเนื้อหา ความร่วมมือสิ้นสุดลงหลังจากการชำระบัญชีของฮูคในเดือนเมษายน 2020

ในเดือนมิถุนายน 2020 ฮอตสตาร์ประกาศว่าจะเริ่มฉายภาพยนตร์อินเดียเป็นรอบปฐมทัศน์ในรูปแบบคล้ายกับหนังแผ่น ภายใต้แบนเนอร์ "Disney+ Hotstar Multiplex" เนื่องจากการปิดโรงภาพยนตร์จากผลกระทบของโรคโควิด-19 เริ่มจาก *ดิล เบชาร่า* ของฟ็อกซ์สตาร์สตูดิโอส์ ในวันที่ 24 กรกฎาคม 2020 ตามด้วยภาพยนตร์อีก 7 เรื่อง

### อินโดนีเซียและมาเลเซีย

ดิสนีย์+ ฮอตสตาร์ ในอินโดนีเซียและมาเลเซียให้ความสำคัญกับการเข้าซื้อกิจการในประเทศเป็นอย่างมาก ในอินโดนีเซีย ฮอตสตาร์ได้บรรลุข้อตกลงในการจัดหาเนื้อหากับบริษัทผลิตเนื้อหาในท้องถิ่นหลายแห่ง และยังได้รับการอนุญาตให้เปิดตัวสู่การสตรีมโดยตรงเป็นครั้งแรกด้วย (ซึ่งกำลังวางตลาดในชื่อ "Hotstar Originals" หรือผลงานต้นฉบับของฮอตสตาร์) เพื่อดึงดูดใจชาวฮินดูในท้องถิ่น บริการนี้ยังมีภาพยนตร์ บอลลีวูด ที่มีคำบรรยาย และ/หรือ เสียงพากย์ เป็นภาษาอินโดนีเซียอีกด้วย เช่นเดียวกับมาเลเซียที่ได้บรรลุข้อตกลงกับบริษัทผลิตเนื้อหาในท้องถิ่นหลายแห่งเพื่อถ่ายทำภาพยนตร์ก่อนสตรีมบนแพลตฟอร์มนี้เช่นเดียวกัน

### ประเทศไทย

สำหรับประเทศไทย บริษัทผลิตเนื้อหาและผู้แพร่ภาพกระจายเสียงที่ร่วมมือกับดิสนีย์+ ฮอตสตาร์ ในการนำเนื้อหาในประเทศไทยขึ้นสตรีมในแพลตฟอร์มนี้มีหลายแห่ง จีดีเอช, สหมงคลฟิล์ม อินเตอร์เนชั่นแนล, กันตนา และ เดอะ วัน เอ็นเตอร์ไพรส์ และยังได้รับลิขสิทธิ์เนื้อหาจากภูมิภาคอื่น ๆ ในเอเชียตะวันออก เช่น ฮ่องกง ญี่ปุ่น เกาหลีใต้ และไต้หวัน รวมถึงยังมีภาพยนตร์แอนิเมชัน และทีวีแอนิเมชันจาก มิวส์ คอมมิวนิเคชัน ร่วมให้บริการบนแพลตฟอร์มด้วย

กำหนดการฉาย
-----------

เมื่อวันที่ 4 กันยายน 2017 สตาร์สปอร์ตส์ ได้รับลิขสิทธิ์การถ่ายทอดสดอินเดียนพรีเมียร์ลีก โดยมีฮอตสตาร์ทำหน้าที่เป็นผู้ถือลิขสิทธิ์ดิจิทัลระหว่างประเทศ หลังจากนั้นฮอตสตาร์ได้เปิดตัวบริการบอกรับเป็นสมาชิกระหว่างประเทศในแคนาดาและสหรัฐ โดยมีเป้าหมายเพื่อให้บริการเนื้อหาและกีฬาจากประเทศอินเดีย ฮอตสตาร์เปิดตัวในสหราชอาณาจักรเมื่อวันที่ 13 กันยายน 2018 เพื่อให้ตรงกับเอเชียคัพ 2018 เมื่อวันที่ 4 มกราคม 2019 สตาร์อินเดียได้ยุติการให้บริการช่องรายการโทรทัศน์แบบบอกรับสมาชิกระหว่างประเทศในสหรัฐ (เช่น สตาร์พลัส) เพื่อมุ่งเน้นความสนใจของคนในภูมิภาคไปที่ฮอตสตาร์

ในเดือนสิงหาคม 2019 บ็อบ ไอเกอร์ ประธานเจ้าหน้าที่บริหารของดิสนีย์ระบุว่า มีแผนขยายฮอตสตาร์เข้าสู่เอเชียตะวันออกเฉียงใต้ ในเดือนสิงหาคม 2020 มีการประกาศว่าดิสนีย์+ ฮอตสตาร์ จะเริ่มให้บริการในอินโดนีเซียในวันที่ 5 กันยายน นับเป็นการขยายบริการแบบครบวงจรครั้งแรกนอกอินเดีย เมื่อวันที่ 19 ตุลาคม สตาร์อินเดียได้ประกาศเปิดตัวฮอตสตาร์ในสิงคโปร์ซึ่งเริ่มให้บริการในวันที่ 1 พฤศจิกายน วันที่ 25 กุมภาพันธ์ 2021 มีรายงานว่าดิสนีย์+ ฮอตสตาร์ จะเปิดตัวในมาเลเซีย และไทยในปี 2021 เริ่มจากมาเลเซียก่อนในวันที่ 1 มิถุนายน ตามด้วยประเทศไทยในวันที่ 30 มิถุนายน

  ให้บริการในชื่อ ดิสนีย์+ ฮอตสตาร์  ให้บริการในชื่อ ฮอตสตาร์  ยืนยันการเปิดตัว

ลำดับการเปิดตัว| วันฉาย | ประเทศ/ดินแดน | ผู้นำเข้า | หมายเหตุ |
| --- | --- | --- | --- |
| 000000002015-02-11-000011 กุมภาพันธ์ 2015 | ธงของประเทศอินเดีย อินเดีย | None | ปรับปรุงเครื่องหมายการค้าเป็น **ดิสนีย์+ ฮอตสตาร์** เมื่อ 3 เมษายน 2020 |
| 000000002017-09-04-00004 กันยายน 2017 | ธงของประเทศแคนาดา แคนาดา | เปิดตัวในชื่อ **ฮอตสตาร์** |
|  สหรัฐ |
| 000000002018-09-13-000013 กันยายน 2018 | ธงของสหราชอาณาจักร สหราชอาณาจักร |
| 000000002020-09-05-00005 กันยายน 2020 | ธงของประเทศอินโดนีเซีย อินโดนีเซีย | Telkomsel | เปิดตัวในชื่อ **ดิสนีย์+ ฮอตสตาร์** |
| 000000002020-11-01-00001 พฤศจิกายน 2020 |  สิงคโปร์ | StarHub | เปิดตัวในชื่อ **ฮอตสตาร์** |
| 000000002021-06-01-00001 มิถุนายน 2021 | ธงของประเทศมาเลเซีย มาเลเซีย | Astro | เปิดตัวในชื่อ **ดิสนีย์+ ฮอตสตาร์** |
| 000000002021-06-30-000030 มิถุนายน 2021 |  ไทย | AIS |
| 000000002023-01-01-00002023 | ธงของประเทศเวียดนาม เวียดนาม |  | กำลังจะเปิดตัวในชื่อ **ดิสนีย์+ ฮอตสตาร์** |  |

หมายเหตุ
--------

1. ↑  ไม่บังคับในอินเดีย แต่จำเป็นต้องสมัครสมาชิกรายเดือนเพื่อเข้าถึงเนื้อหาเพิ่มเติม

ดูเพิ่ม
-------

* ดิสนีย์+
* สตาร์, แบรนด์สตรีมมิ่งที่คล้ายคลึงกันซึ่งดิสนีย์ใช้สำหรับเนื้อหาความบันเทิงทั่วไปในตลาดอื่นๆ ซึ่งให้บริการภายในโครงสร้างพื้นฐานของดิสนีย์+

อ้างอิง
-------

1. ↑  SN, Vikas (2021-05-14). "Disney+ Hotstar ad revenue plunges amid IPL suspension". *The Economic Times*. สืบค้นเมื่อ 2021-05-31.
2. ↑  "Disney+ Hotstar has about 8 million subscribers". เทคครันช์. 9 April 2020. สืบค้นเมื่อ 9 April 2020.
3. 1 2  Dina, Arzoo (11 February 2015). "With Hotstar, Star India aims to change the way content is consumed in India". *Livemint* (ภาษาอังกฤษ). เก็บจากแหล่งเดิมเมื่อ 29 May 2019. สืบค้นเมื่อ 29 May 2019.
4. ↑  "Star India's Novi Digital Entertainment bags IPL media rights for whopping Rs 302 crore". Firstpost. เก็บจากแหล่งเดิมเมื่อ 26 March 2018. สืบค้นเมื่อ 5 April 2018.
5. ↑  "Hotstar launches monthly subscriptions to offer US TV shows & movies". *ETTech* (ภาษาอังกฤษ). เก็บจากแหล่งเดิมเมื่อ 29 May 2019. สืบค้นเมื่อ 29 May 2019.
6. ↑  Singh, Manish (6 July 2018). "Netflix and Amazon are struggling to win over the world's second-largest internet market". *CNBC* (ภาษาอังกฤษ). เก็บจากแหล่งเดิมเมื่อ 29 May 2019. สืบค้นเมื่อ 29 May 2019.
7. ↑  Choudhary, Vidhi (16 July 2017). "Hotstar retains No. 1 spot among video streaming apps in January–June, shows data". *Livemint.com* (ภาษาอังกฤษ). เก็บจากแหล่งเดิมเมื่อ 29 May 2019. สืบค้นเมื่อ 29 May 2019.
8. ↑  Laghate, Gaurav (29 December 2017). "Fall in data prices, new users reason for rise in video consumption". *The Economic Times*. สืบค้นเมื่อ 29 May 2019.
9. ↑  Ramachandran, Naman (4 May 2018). "Fox Streaming Service Hotstar Breaks Out in Burgeoning India Market". *Variety* (ภาษาอังกฤษ). เก็บจากแหล่งเดิมเมื่อ 8 June 2019. สืบค้นเมื่อ 29 May 2019.
10. ↑  "Who is Ajit Mohan, the new Facebook India head- Business News". เก็บจากแหล่งเดิมเมื่อ 11 April 2019. สืบค้นเมื่อ 11 April 2019.
11. ↑  "Star India rejigs Hotstar service to drive growth". *Economic Times* (ภาษาอังกฤษ). เก็บจากแหล่งเดิมเมื่อ 13 May 2019. สืบค้นเมื่อ 13 May 2019.
12. ↑  "Star India launches Hotstar VIP OTT featuring premium sport". *SportsPro Media*. สืบค้นเมื่อ 13 May 2019.
13. 1 2  "Disney+ to launch in India through Hotstar on March 29". *TechCrunch* (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2021-08-06. สืบค้นเมื่อ 25 February 2020.
14. 1 2  Vena, Danny (10 February 2020). "Disney+ Has a Secret Weapon in India". *The Motley Fool* (ภาษาอังกฤษ). เก็บจากแหล่งเดิมเมื่อ 16 April 2020. สืบค้นเมื่อ 9 March 2020.
15. ↑  Frater, Patrick (5 February 2020). "Disney Plus To Launch on India's Hotstar". *Variety* (ภาษาอังกฤษ). เก็บจากแหล่งเดิมเมื่อ 5 February 2020. สืบค้นเมื่อ 5 February 2020.
16. ↑  Jha, Lata (20 March 2020). "Disney+ Hotstar launch deferred in India". *Livemint*. เก็บจากแหล่งเดิมเมื่อ 21 March 2020. สืบค้นเมื่อ 21 March 2020.
17. ↑  "Disney+ India launch postponed". *TechCrunch*. คลังข้อมูลเก่าเก็บจากแหล่งเดิมเมื่อ 2021-08-06. สืบค้นเมื่อ 21 March 2020.
18. 1 2 3  Bhushan, Nyay (3 April 2020). "Disney+ Launched in India with "Virtual Red Carpet Premiere" Amid Coronavirus Lockdown". *The Hollywood Reporter*. เก็บจากแหล่งเดิมเมื่อ 4 April 2020. สืบค้นเมื่อ 3 April 2020.
19. 1 2  "Disney+ Hotstar Subscription Costs More Than Hotstar Premium: Here's Why". *News18*. 2 April 2020. สืบค้นเมื่อ 11 March 2021.
20. ↑  "Walt Disney Company bringing streaming service to migrant workers in Singapore". *Channel NewsAsia*. MediaCorp. 4 May 2020. สืบค้นเมื่อ 19 October 2020.`{{cite web}}`: CS1 maint: url-status (ลิงก์)
21. ↑  Ramachandran, Naman (20 June 2020). "India's Disney Plus Hotstar Taps Google's Sunil Rayan as President". *Variety*. เก็บจากแหล่งเดิมเมื่อ 22 June 2020. สืบค้นเมื่อ 23 June 2020.
22. 1 2  "Hotstar Rs 365 VIP subscription: What is it, what does it offer and everything you need to know". *India Today*. Ist. เก็บจากแหล่งเดิมเมื่อ 13 May 2019. สืบค้นเมื่อ 13 May 2019.
23. 1 2  "Should You Subscribe to Hotstar VIP or Hotstar Premium Ahead of IPL 2019?". *News18*. เก็บจากแหล่งเดิมเมื่อ 28 March 2019. สืบค้นเมื่อ 13 May 2019.
24. 1 2  Laghate, Gaurav (20 March 2019). "Hotstar launches new subscription pack ahead of IPL". *The Economic Times*. เก็บจากแหล่งเดิมเมื่อ 21 May 2019. สืบค้นเมื่อ 13 May 2019.
25. ↑  Laghate, Gaurav (15 January 2019). "Hotstar to invest Rs 120 crore in generating original content". *The Economic Times*. เก็บจากแหล่งเดิมเมื่อ 15 January 2019. สืบค้นเมื่อ 13 May 2019.
26. ↑  "MS Dhoni bared his soul in Roar of the Lion: Kabir Khan". *The Indian Express*. 12 March 2019. เก็บจากแหล่งเดิมเมื่อ 27 March 2019. สืบค้นเมื่อ 12 March 2019.
27. ↑  "MS Dhoni to feature in Hotstar's docu-drama Roar of the Lion". *The Indian Express*. 5 March 2019. เก็บจากแหล่งเดิมเมื่อ 27 March 2019. สืบค้นเมื่อ 12 March 2019.
28. ↑  Ramachandran, Naman (14 January 2019). "Hotstar, Fox's Indian Streaming Service, Moves Into Original Content With Big-Name Talent". *Variety*. เก็บจากแหล่งเดิมเมื่อ 3 February 2019. สืบค้นเมื่อ 13 May 2019.
29. ↑  "Fox's Star India Strikes Exclusive Deal for HBO Originals". *The Hollywood Reporter*. เก็บจากแหล่งเดิมเมื่อ 7 April 2019. สืบค้นเมื่อ 13 May 2019.
30. ↑  Choudhary, Vidhi (12 July 2017). "Hotstar to stream shows from CBS's Showtime". *Livemint.com*. เก็บจากแหล่งเดิมเมื่อ 29 May 2019. สืบค้นเมื่อ 29 May 2019.
31. ↑  "Viacom18 launches subscription-based video streaming service 'Voot Select' – ET BrandEquity". *ETBrandEquity.com*. สืบค้นเมื่อ 11 March 2021.`{{cite web}}`: CS1 maint: url-status (ลิงก์)
32. ↑  Frater, Patrick (8 October 2018). "HOOQ Massively Expands India Reach With Hotstar Partnership (EXCLUSIVE)". *Variety*. สืบค้นเมื่อ 10 July 2020.
33. ↑  "Indian Arrowverse Fans Left in the Dark as Hooq Shuts Down". *NDTV*. 30 April 2020. สืบค้นเมื่อ 30 April 2020.`{{cite web}}`: CS1 maint: url-status (ลิงก์)
34. ↑  www.ETBrandEquity.com. "Disney+ Hotstar launches Multiplex, to directly release Bollywood films – ET BrandEquity". *ETBrandEquity.com*. สืบค้นเมื่อ 11 July 2020.
35. ↑  Frater, Patrick (7 May 2021). "Disney to Tailor Streaming Content for Competitive Asian Markets After Shuttering Linear Channels". *Variety*. สืบค้นเมื่อ 1 June 2021.
36. ↑  Frater, Patrick (10 August 2020). "Local Content Gets Priority as Disney Plus Hotstar Confirms Indonesia Launch". *Variety*. สืบค้นเมื่อ 1 June 2021.
37. ↑  Frater, Patrick (3 May 2021). "Disney Plus Hotstar to Launch in Malaysia With Local Content Component". *Variety*. สืบค้นเมื่อ 4 May 2021.
38. 1 2  อารีเพิ่มพร, ปณชัย (2021-06-08). "ตลาดสตรีมมิงมีหนาว 'Disney+ Hotstar' ไทยมาแล้ว เริ่มดูได้ 30 มิ.ย. นี้ ค่าสมาชิก 799 บาทต่อปี ใช้ AIS ได้ราคาพิเศษ 35 บาทต่อเดือน". *เดอะสแตนดาร์ด*. สืบค้นเมื่อ 2021-07-14.
39. ↑  เหล่ารัตนกุล, ศุภกานต์ (2021-06-28). "5 สิ่งที่ควรรู้ก่อนออกโลดแล่นสู่ดินแดน Disney+ Hotstar 30 มิ.ย. นี้". *แบไต๋*. สืบค้นเมื่อ 2021-06-29.
40. 1 2  "Hotstar Launches Its Premium Service in US and Canada". *NDTV Gadgets 360*. เก็บจากแหล่งเดิมเมื่อ 9 July 2018. สืบค้นเมื่อ 13 May 2019.
41. 1 2  "Star India's Hotstar launches in United Kingdom". *Economic Times*. เก็บจากแหล่งเดิมเมื่อ 13 May 2019. สืบค้นเมื่อ 13 May 2019.
42. ↑  Baddhan, Raj (7 December 2018). "Star TV to shutdown television operations in USA". *BizAsia*. เก็บจากแหล่งเดิมเมื่อ 13 April 2019. สืบค้นเมื่อ 11 August 2019.
43. ↑  "Disney Plans Southeast Asia Expansion for Hotstar". *NDTV Gadgets 360*. เก็บจากแหล่งเดิมเมื่อ 7 August 2019. สืบค้นเมื่อ 7 August 2019.
44. 1 2  Frater, Patrick (5 August 2020). "Disney Plus Hotstar to Launch in Indonesia in September". *Variety*. สืบค้นเมื่อ 5 August 2020.
45. 1 2  Ramachandran, Naman (19 October 2020). "Disney Streaming Platform Hotstar Set For Singapore Launch on StarHub". *Variety*. สืบค้นเมื่อ 19 June 2021.
46. 1 2  "Disney+Hotstar expected to end 2021 with 50 million subscribers". *indiantelevision.com*. 25 February 2021. สืบค้นเมื่อ 25 February 2021.
47. 1 2  Frater, Patrick (3 May 2021). "Disney Plus Hotstar to Launch in Malaysia With Local Content Component". *Variety*. สืบค้นเมื่อ 4 May 2021.
48. 1 2  "Disney+ เตรียมเปิดตัวในไทย 30 มิ.ย.นี้". *ประชาชาติธุรกิจ*. 2021-05-14. สืบค้นเมื่อ 2021-07-14.
49. ↑  "Disney debuts its streaming service in India". *TechCrunch* (ภาษาอังกฤษแบบบริติช). 2 April 2020. เก็บจากแหล่งเดิมเมื่อ 3 April 2020. สืบค้นเมื่อ 3 April 2020.

แหล่งข้อมูลอื่น
---------------

* เว็บไซต์ทางการ


| * ด
* ค
* ก
ดิสนีย์+ |
| --- |
| โปรแกรม | 
* Original programming
	+ Star
* Original films
* Premier Access

 |  |
| ฮับเนื้อหา | 
* Disney
* พิกซาร์
* มาร์เวล
* สตาร์ วอร์ส
* เนชั่นแนลจีโอกราฟิกแชนแนล
* Star

 |
| บริการพี่น้อง | 
* ESPN+
* Hulu
* Star+
	+ upcoming
* ดิสนีย์+ ฮอตสตาร์

 |
| ดูเพิ่ม | 
* Disney Streaming Services
* Walt Disney Direct-to-Consumer & International
* เดอะวอลต์ดิสนีย์

 |